google/wiki40b huggingface dataset:
Jiaotonguniversitetet i Shanghai

Jiaotonguniversitetet i Shanghai (forenklet kinesisk: 上海交通大学; tradisjonell kinesisk: 上海交通大學; pīnyīn: Shànghǎi Jiāotōng Dàxué; kort Jiao Da (交大) eller SJTU) er et universitet i Shanghai, grunnlagt i 1896.
Jiāotōng er en transkripsjon av det kinesiske ordet 交通, også transkribert som Chiaotung (Wade-Giles). Det betyr omtrent transport eller kommunikasjon, og brukes i mange kinesiske universitetsnavn.
Jiaotong-universitetet i Shanghai er internasjonalt kjent for en rangering av universiteter, Academic Ranking of World Universities, som ved siden av THES - QS World University Rankings er den mest siterte rangeringen i verden.
Blant universitetets tidligere studenter finner man den tidligere kinesiske statssjefen Jiang Zemin (江澤民).
Ren Bishi

Kulturminne

Ren Bishis bosted i Miluo ble i 1988 oppført på Folkerepublikken Kinas liste over kulturminner.
Tenberry Software

Tenberry Software, tidligere kalt Rational Systems, var et programvareselskap som er kjent for å ha utviklet DOS/16M, DOS/4G og DOS/4GW. Dette var de første DOS-utviderne som ble en industristandard. Grunnleggeren Terry Colligan gikk bort i 2018.
Nærings- og handelsdepartementet

Organisering

Nærings- og handelsdepartementet bestod av fem fagavdelinger:
Eierskapsavdelingen forvaltet statens eierinteresser i 22 selskaper. Staten er opptatt av å utøve en god eierstyring, herunder å organisere statens eierskap slik at statens ulike roller skilles på en ryddig måte og å ha åpenhet rundt statens eierforvalting. Et bedre skille mellom statens eierrolle og de ulike myndighetsrollene er et ledd i dette.
Forsknings- og innovasjonsavdelingen skal bidra til at forsknings- og innovasjonspolitikken legger til rette for størst mulig samlet verdiskaping. Det skal skje gjennom utvikling og økt bruk av forskningsresultater, økt innovasjonsaktivitet, mer bruk av design og økt bruk av industrielle rettigheter i norsk næringsliv. Avdelingen har ansvar for departementets bevilgninger til Norges forskningsråd, Innovasjon Norge, SIVA, Norsk Designråd og Patentstyret. Ansvaret omfatter også norsk deltagelse i internasjonalt forsknings- og innovasjonssamarbeid bl.a. i EU og OECD. 
Handelspolitisk avdeling: Norsk næringsliv opererer i et stadig mer krevende landskap med usikkerheter i den globale økonomien og et skjerpet konkurranseklima. For NHD er det viktig å fortsette arbeidet med å bistå norske bedrifter i internasjonale markeder på best mulig måte. Dette gjør vi blant annet gjennom handelspolitiske tiltak som EFTA-handelsavtaler, men også gjennom vår innsats for å profilere og fremme norsk næringsliv i utlandet, gjennom konkurransedyktige og forutsigbare finansieringsordninger og gjennom å utvikle et bredt og tett myndighets- og næringslivssamarbeid med andre land. 
Maritim avdeling hadde et samlet ansvar for departementets arbeid med politikk for maritime næringer: skipsfart, verft, og maritime utstyrs- og tjenesteleverandører. Avdelingen ivaretok arbeidet med sjøfartslovgivning i IMO, ILO og EU og nasjonalt regelverk på området, og hadde etatsstyringsansvar for Sjøfartsdirektoratet og Skipsregistrene. Avdelingen hadde ansvar for WTO-arbeid, bilaterale avtaler på det maritime området og maritimt internasjonalt markedsarbeid. Avdelingen fulgte EUs maritime arbeid og ivaretok ansvaret for oppfølging av regjeringens maritime strategi, miljø, forskning/innovasjon, maritim kompetanse, maritime finansielle virkemidler og nærskipsfart.
Næringspolitisk avdeling hadde ansvar for den generelle næringspolitikken, makroøkonomi, skatter/avgifter, egen seksjon for reiseliv, generelt bransjeansvar (unntatt maritim sektor), indre marked med tillegg av standardisering, samsvarsvurderinger, tekniske kontrollorganer mv., næringslovgivning (regelverk) og arbeidet med forenkling. Avdelingen hadde også etatsstyringsansvar for Brønnøysundregistrene, Norges geologiske undersøkelse, Justervesenet, Norsk akkreditering og Bergvesenet med Bergmesteren for Svalbard.
Diskett

En diskett (engelsk: Floppy disk) er et bærbart lagringsmedium, som gir mulighet for lagring av digital informasjon på sirkelformede magnetplater. Magnetplaten beskyttes av et omslag, etter hvert en femkantet plastkassett. Data blir skrevet til disketten og/eller lest når den settes i rotasjon i diskettstasjonen på en datamaskin. I dag har minnepinner (USB), skrivbare CD-/DVD--plater og datanettverk tatt over mange av oppgavene diskettene i sin tid ivaretok.
Sminesbrua

Sminesbrua er ei bru i Nærøy kommune i Trøndelag. Brua er 152,5 meter lang og har et hovedspenn på 85 meter. Brua er en del av fylkesvei 769.
Kufsteinlied

Kufsteinlied er en av de mest kjente folkemusikkinspirerte viser i den tyskspråklige delen av Europa. 
Kufsteinlied ble skrevet i 1947 av den tyrolske komponisten Karl Ganzer. En grammofonplateinnspilling med den bayerske sangeren Franzl Lang i 1968 førte visen til topps på hitlistene. På grunn av Kufsteinlied blir byen Kufstein omtalt som «Tirols perle» og «Byen ved den grønne elva Inn», og bidrar til Kufsteins popularitet som turistby. 
Visa har tre vers, som handler om en feriereise til Kufstein og besynger landskapet, fjellene, pikene og vinen i området. Refrengene blir jodlet. 
Kufsteinlied blir ofte, og helt feilaktig, ansett for å være en tyrolsk folkevise eller regionalhymne.
Det internasjonale krigsforbrytertribunalet for det tidligere Jugoslavia

Historie

Tribunalet ble opprettet gjennom FNs sikkerhetsråds resolusjon 827 den 25. mai 1993, etter et forslag fra Tysklands daværende utenriksminister Klaus Kinkel.

Saksområde

Tribunalet dømmer i saker som gjelder forbrytelser begått i det tidligere Jugoslavia etter 1991. Sakene gjelder grove brudd på Genèvekonvensjonen av 1949, brudd på krigens folkerett, folkemord og forbrytelser mot menneskeheten. 
Det kan bare forfølge enkeltpersoner, ikke organisasjoner eller stater. Tribunalet kan gi straff inntil livsvarig fengsel. Forskjellige land har gått med på å fullbyrde straffene som tribunalet idømmer.

Praksis

Til sammen har tribunalet tiltalt 161 personer, og 149 av disse tiltalene var avgjort per mars 2016. På samme tidspunkt foregikk prosesser mot tolv personer. Alle domstolens saker er ferdig etterforsket, og det vil ikke bli tatt ut nye tiltaler. 
Nye saker om krigsforbrytelser i Bosnia-Hercegovina behandles av Domstolen i Bosnia-Hercegovina.
Slavko Dokmanovic var tiltalt for medvirkning på drap over 200 sivile i Vukovar i november 1991. Han hengte seg og døde i cellen i 1998. Milan Babic, tidligere president i den selverklærte republikken serbisk Krajina, sonet en dom på 13 år for krigsforbrytelser i Kroatia. Babic ble funnet død i cellen i 2006.

Tribunalets organisasjon

Tribunalet består av domstolen, en påtaleavdeling og en domstolsadministrasjon. 
Domstolen ledes av en president. Den består av tre avdelinger som behandler sakene i første instans og i tillegg en ankeinstans. Ankeinstansen (Appeals Chamber) består av sju fast ansatte dommere, hvorav to er ansatt i Jugoslavia-tribunalet og to er ansatt i Rwanda-tribunalet. Under en ankebehandling settes ankeinstansen med fem dommere. 
Tribunalet har et årlig budsjett på 310 millioner dollar, som tilsvarer 1,6 milliarder kroner, og har 1 200 ansatte. Sjefsanklageren er den belgiske juristen Serge Brammertz, som tok over etter Carla del Ponte 1. januar 2008.
Rio Branco-ordenen

Rio Branco-ordenen (portugisisk: Ordem de Rio Branco) er en brasilians orden innstiftet i 1953. Den tildeles for diplomatisk innsats.

Bakgrunn

Ordenen ble innstiftet 5. februar 1953 av president João Goulart til belønning av personer som har ytt en fortjenstfull innsats for landet. Ordenen er oppkalt etter José Maria da Silva Paranhos Júnior, baron av Rio Branco, (1845–1912), som regnes som grunnleggeren av Brasils utenrikstjeneste. Ordenen er delt i to avdelinger, én for aktive medlemmer innen diplomatiet, og én for tilleggsmedlemmer.
Rio Branco-ordenen rangerer som nummer seks i Brasils ordensvesen. Brasils president er ordenens stormester, mens utenriksministeren er ordenskansler.

Insignier

Ordenstegnet for Rio Branco-ordenen består av et hvitemaljert malteserkors. Midtmedaljongen viser en globus i gull med den vestlige halvkule avbildet. Medaljongen er omgitt av en blå bord med innskriften «UBIQUE PATRIAE MEMOR» (overalt oppmerksom på fedrelandet). Reversen bærer årstallene «1845» og «1912», baron Rio Brancos fødsels- og dødsår. Ordenstegnet er likt for alle grader, men er opphengt i bånd av forskjellig utforming.
Ordensbåndet er mørk blått med hvite kantstriper.
Ordenstjernen er i gull for storkors og i sølv for storoffiserer. Den har åtte grupper av stråler. Ordenskorset er plassert i midten av stjernen.

Tildeling

Det er satt begrensninger på antallet aktive medlemmer i de fire nederste gradene, men ikke på antallet tilleggsmedlemmer. Det kan til enhver tid være 60 storoffiserer, 50 offiserer og 30 riddere. Antallet ordinære medlemmer i storkorsgraden er ubegrenset. Den som utnevnes til ordenen må være minimum 25 år gammel.
Nye medlemmer innsettes årlig den 27. april, baron Rio Brancos fødselsdag og diplomatiets dag i Brasil.
Gibbocerambyx

Utseende

Middelsstore, avlange, matte, brunlige trebukker. Antennene er litt lengre enn kroppen. Pronotum er rundet, dekkvingene jevnbrede, beina spinkle.

Utbredelse

Artene lever i Sørøst-Asia (Myanmar, Thailand, Vietnam, det sørlige Kina og Taiwan).
Europeisk langbanemesterskap i svømming 2018 – 50 meter rygg menn

Semifinaler

Semifinalene startet 3. august fra kl. 17:25 lokaltid.
Mot himmlen i Paris

Mot himmelen i Paris er et musikkalbum med Britt-Synnøve Johansen, utgitt i 2002. Albumet er en hyllest til den franske sangeren Édith Piaf.
TV Finland

TV Finland er en finsk tv-kanal rettet mot finner bosatt i Sverige. Kanalen ble tidligere distribuert til hele Europa via satellitt- og kabel-tv, men fra juni 2013 kanalen kun tilgjengelig i enkelte svenske kabel-tv-nett. Kanalen drives av den finske allmennkringkasteren Yle, og den viser i hovedsak finsk-språklige programmer fra Yles to største tv-kanaler: TV1 og TV2. Den viser også enkelte finlandssvenske programmer fra Yle Fem, som nå er en del av kanalen Yle Teema & Fem.
TV Finland sender også noen programmer fra den kommersielle kanalen MTV3, og viser et stillbilde når MTV3-programmene avbrytes av reklame.
Faex

Utseende

Middelsstore, brede, brungule bladbiller. Antennene er tynne og mindre enn halvparten så lange som kroppen. Pronotum er mye bredere enn langt, avrundet trapesformet, nokså kraftig innbuktet foran. Dekkvingene er mye bredere enn pronotum, jevnbrede med fine punktrader.

Utbredelse

Slekten er utbredt i Australia.
Hellmouth

Inflytelse

Hellmouth gjorde avvik fra naturens fysiske lover mulig, for eksempel når marerittene til komapasienten Billy Palmer ble gjort levende og når den utfryste eleven Marcie Ross ble usynlig. Hellmouth tiltrakk seg også monstre som The Master, She-Mantis, Moloch the Corruptor, Machida, Ovu Mobani, Balthazar og kjendisen Drakula. Ifølge Willow Rosenberg var dette årsaken til at det var så overdrevent mange kirker i Sunnydale, i og med at konstant nærvær av ondskap fikk folk til å «be hardere». Spike tok med seg den kritisk skadde og svake Drusilla til Sunnydale i håp om at de mystiske energiene der skulle restituere henne, men dette skjedde ikke. Hellmouth fikk også skylden for massehysteriet som fulgte av The Firsts oppreisning, da de fleste i byen flyttet og politiet i byen begynte å bruke borgerverntaktikk. Et Hellmouth kan bli så konsentrert at vampyrer kan gå inn i private hjem uten en innvitasjon, og varulver blir mer voldelig enn vanlig.
Det å åpne et Hellmouth betydde verdens undergang, noe som ofte ble advart med tegn som for eksempel jordsjelv. Åpningen ga også tilgang til verdenen til demoner som Turok-Han og tentakkel-monsteret med flere hoder.

Sunnydales Hellmouth

Sunnydales Hellmouth lå under biblioteket på den gamle high schoolen og rett under rektorens kontor på den nye skolen. Danzalthars segl var pasasjen mellom verdener. Spike brukte en magisk amulett til å beseire alle Turok-Hanene og permanent ødelegge Hellmouth i 2003.
Singles Bar

Singles Bar er et musikkalbum med Kikki Danielsson, utgitt i 1983.
Skatefamilien

Vern

Skater vokser langsomt og blir sent voksne, og har følgelig lav reproduksjonsrate. De er derfor sårbare for overfiske, fordi bestanden tar seg så langsomt opp igjen. Mange steder i verden er det synkende bestander på grunn av fiske. Skaten Raja laevis er  av Verdens naturvernunion.  ansett for å være sterkt nedfisket. For mange andre arter mangler det data til å kunne fastslå situasjonen. In 2010 la Greenpeace til Dipturus laevis, Rostroraja alba, Atlantoraja castelnaui og Leucoraja melitensis til sin rødliste for sjømat, og alle er i dag ansett for truet eller kritisk truet grunnet fiske.
Kvalifisering til Håndball-EM 2016 for kvinner

Kvalifisering til Håndball-EM 2016 for kvinner foregikk fra 12. juni 2015 til 5. juni 2016. 32 nasjoner konkurrerte om 15 ledige plasser, da vertsnasjonen, Sverige, er automatisk kvalifisert. Lag i trekningene er sortert etter plasseringene på EHFs nasjonsranking.

Første kvalifiseringsrunde

Trekningen ble foretatt 24. mars 2015 i Wien i Østerrike. Lagene ble delt inn i to grupper à tre lag, hvor det beste laget i hver gruppe avanserte til andre kvalifiseringsrunde.

Andre kvalifiseringsrunde

Trekningen ble foretatt 9. april 2015 i Kristianstad i Sverige. Lagene ble delt inn i syv grupper à fire lag, hvor de to beste i hver gruppe, pluss beste gruppetreer kvalifiserer seg til EM-sluttspillet.
Christian Langaard

Bryggeridrift

Christian Langaard var sønn av Mads Langaard (1815–91), grunnleggeren av Frydenlunds Bryggeri.  Etter å ha utdannet seg som handelsmann i Norge studerte han fra 1870 til 1873 ved den bayerske bryggeriskole i tyske Freising.  I 1873 ble han soussjef i bryggeriet og, etter farens død i 1891, også medeier og ny leder for bryggeriet og Follum tresliperi. Ved siden av dette ble han etter hvert medeier og til dels leder i en rekke andre større industriforetak, og blant annet styremedlem fra 1889 til 1910 i Christiania Smørfabrik, opprinnelig kalt Aug. Pellerin et fils etter den franske smørekspert og kunstsamler Auguste Pellerin (1853–1929).   Langaard ga seg som leder av Frydenlund i 1916 og ble etterfulgt av Waldemar Stoud Platou (1868–1930) som i 1891 hadde stiftet det bergenske Hansa bryggeri.

Kunstvenn

Langaard var i mange år formann i Kristiania kunstforening (etablert 1836) og styreformann i Kunstindustrimuseet (innviet 1903). For Nationaltheatret (åpnet 1899) var han styremedlem fra 1889 og gjennom byggeperioden.  På sin egen 60-årsdag i 1909 forærte han en stor samling gamle figurtepper til Kunstindustrimuseet, som i 1923 testamentarisk overtok hans samlinger av sølvarbeider, møbler, porselen og andre saker. Langaard, som fra 1916 satt i Nasjonalgalleriets råd, testamenterte galleriet sin samling av flamske og hollandske mestere. Han var med på å stifte «Nationalgaleriets Venner» i 1917 og «Foreningen for fransk kunst» i 1918.
Dynastes miyashitai

Utseende

En stor (kroppslengde hos hannene 50-90 millimeter), kraftig bille.  Kroppen er sylindrisk, glatt og skinnende, dekkvingene gulgrå med mørkbrune flekker. Pronotum er mørkt hos hunnen. Beina er svarte. Hannen har et krumt, svart horn på hodet som danner en klype mot et krumt horn på pronotum. Hornet på pornotum har en brem av korte, gule hår på undersiden, hornet på hodet har en firkantet tann nær spissen. Hunnen mangler hornene i pannen og på pronotum, som er kraftig punktert, det samme gjelder dekkvingenes rot.

Levevis

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.

Utbredelse

Arten er beskrevet fra Mexico.
Sør-Koreas flagg

Historie

Flagget ble benyttet som symbol for motstandsbevegelsen under den japanske okkupasjonen, som henrettet de som var i besittelse av flagget. Etter uavhengigheten i 1945 tok både Nord-Korea og Sør-Korea versjoner av flagget, men Nord-Korea endret flagget sitt til et mer Sovjet-inspirert etter tre år.

Orlogsgjøs

Sør-Koreas sjøforsvar benytter en orlogsgjøs som er blå og har en variant av nasjonalflagget i kantonen. Denne varianten har korslagte ankere og mangler symbolene.

Presidentflagg

Flagget for republikken Sør-Koreas president er blått og viser to gule fugler og en blomst. Størrelsesforholdet er 2:3.
Karl III av Lothringen

Historie

Han var den eldste overlevende sønn av Franz I av Lothringen og Christian IIs datter Christine av Danmark. Faren døde etter kun et år med hertugtittelen, og moren regjerte derfor mens sønnen var umyndig. I 1547 arvet han etter sin farfars mor Philippa av Gelderland en større arv. Som 11-årig ble han sendt til det franske hoffet i Paris.
Hans dynasti gjorde krav på kongetittelen til Kongeriket Jerusalem og brukte også tittelen hertug av Kalabria som et symbol for kravet på Kongeriket Napoli. Dynastiet gjorde også krav på hertugdømmet Gelderland.

Regjering

Først i oktober 1559 vendte han tilbake til Nancy for å styre hertugdømmet. I Lothringens historie er han kjent for å ha vært fremgangsrik. Han underla seg nye territorier som Bitche, Phalsbourg og Marsal, reformerte justis- og finansvesenet og understøttet vitenskapene og kunsten, blant annet ved å grunnlegge et universitet i Pont-à-Mousson. Han videreførte dermed morens innenrikspolitikk.
Sakha

Geografi

Sakha ligger i den nord-østlige delen av Sibir. 
Den grenser til Tsjukotka, Magadan oblast i øst og Khabarovsk kraj i sørøst, Amur oblast og Zabajkalskij kraj i sør og Irkutsk oblast i sørvest og Krasnojarsk kraj i vest. I nord dannes det naturlige grenser mot Laptevhavet og Østsibirhavet. Den totale lengden til kysten overstiger 4500 km.
Mer enn 40% av territoriet til Sakha ligger nord for polarsirkelen. Lengden på republikken fra nord til sør er 2000 km, fra vest til øst - 2500 km. Det vestligste punktet ligger på grensen til Krasnoyarsk kraj (106° øst), det østlige ligger på grensen til Tsjukotka Autonom Distrikt (163° øst), den sørlige ligger på grensen til Amur oblast (55°30' N), det nordlige fastlandet - på Kapp Nordvik (74° N) og den nordlige øya - på øya Henrietta (77° N).

Natur

Det meste av territoriet til Sakha ligger i den midtre taiga-sonen. Skoger utgjør omtrent 4/5 av territoriet. I elvedalene og på Alas er enger utbredt. På kysten og fjelltoppene er det busket gressbevokst vegetasjon og lav.
Denne regionen er kjent som et sted hvor det hekker mer enn 250 fuglearter. Blant dem er sjeldne arter som den rosa måken , de hvite og svarte kranene , krøllen og gyrfalconsene som er vernet. I Sakha ligger det også Olekminsky Reservat og Ust-Lensky Reservat

Klima

Klimaet i Sakha er sterkt kontinental og preget av lang vinter og korte sommerperioder. 
April og oktober i Sakha er vintermåneder. Temperaturforskjellen mellom den kaldeste måneden (januar) og den varmeste (juli) er 70–75 grader. Med den absolutte verdien av minimumstemperaturen (i de østlige fjellsystemene - kummer, forsenkninger og andre fordypninger er ned til −70°C) og den totale lengden på perioden med en negativ temperatur (fra 6,5 ​​til 9 måneder per år), har republikken ingen analoger på den nordlige halvkule .
Den absolutte minimumstemperaturen er nesten overalt i republikken under −50°C.

Politisk struktur

Republikken Sakha (Jakutia) er en demokratisk juridisk stat i Russland. Mange bestemmelser i grunnloven i Sakha gjentar bestemmelsene i den all-russiske grunnloven.
Maktkilden i Republikken Sakha er et folk bestående av borgere av alle nasjonaliteter. Ingen del av folket, ingen individuell person kan gi rett til å utøve statsmakt  .
Folket utøver sin makt direkte, så vel som gjennom offentlige myndigheter og lokale myndigheter. Det høyeste uttrykket for folks makt er en folkeavstemning og frie valg.
Den nåværende grunnloven av republikken Sakha (Jakutia) ble godkjent 2. april 1992 og trådte i kraft 27. april 1992. Den dagen Jakut autonome sovjetiske sosialistiske republikk ble dannet i 1922. Denne dagen er erklært som en av helligdagene i republikken - Republikkens dag.
Leder for Republikken Sakha velges ved folkeavstemning siden 2012. 
Nåværende leder i republikken er Aisen Nikolaev (siden 28. mai 2018) og vil utføre sine oppgaver i 5 år
Statsforsamlingen er den høyeste representative, det lovgivende kontrollorganet i Sakha - republikkens parlament .Den består av 70 folkevalgte representanter og velges for en periode på 5 år.
Nasreddin Hodja

Nasreddin Hodja, eller på tyrkisk Nasrettin Hoca eller Nasreddin Hoca, er en tyrkisk, historisk person som levde i Tyrkia for 700 år siden , nærmere bestemt i Aksehir-distriktet i provinsen Konya . Det finnes ikke tvil om at han er en faktisk historisk person, men det er omdiskutert når han levde. Nasreddin betyr «troens hjelper», og Hodja er en tittel, eller et æresnavn, som brukes om en lærer eller forkynner, men som også er en tiltaleform man bruker ovenfor noen man viser sin respekt og age. Man kan altså også kalle ham Hodjaen Nasreddin.
På et torv i Bukhara står det en statue av en mann som sitter baklengs på et esel. Dette er Nasreddin Hodja, og han er hovedperson i et utall fortellinger og anekdoter. Den dag i dag fortelles vitser og historier om ham over hele Sentral-Asia og Nord-Afrika, og i Europa lever historiene fremdeles blant serbere, kroater og ungarere. I historiene møter vi ham som skolemester og imam, men også som fattig bonde. Han fremstår som listig rådgiver og snartenkt narr for den mektige mongolfyrsten Timur Lenk. Men likevel kan han av og til nesten minne om en molbo. Man kan altså trygt kalle ham en sammensatt skikkelse.
For Nasreddin ville det kanskje være typisk å kommentere statuen på torvet i Bukhara slik; «Men er det nå så sikkert at det er eselet som vender blikket i riktig retning?»
Navnet hans kan forandre seg litt alt etter hvem som forteller, og historiene blander seg med vitser, lokale merkverdigheter og alle slags vandrehistorier. Nytt stoff legges til og skallet vokser, men kjernen og poenget ved historien er den samme – ofte visdom formidlet på en humoristisk måte. Og selv om navnet forandrer seg litt, lar det seg gjenkjenne for et oppmerksomt blikk enten han kalles Nasr-ed-Din, Nasr-id-Deen, Nasrettin eller Nasrudin. Kanskje kan man kalle Nasreddin et verktøy for å få formidlet et poeng?
- Hodja, hvordan kan vi oppnå visdom?
- Lytt oppmerksomt til alt det som kloke og lærde menn forteller deg. Og når du snakker til andre, så hør nøye etter hva du selv sier!

UNESCO

UNESCO erklærte at 1996 skulle være Nasreddin Hodjas år . Hvert år feires den internasjonale Nasreddin Hodja festivalen i hjembyen hans i Aksehir mellom 5.-10.juli .
Cyclocassis

Utseende

Ganske små, brede, halvblanke, gule (i alle fall på døde eksemplarer) skjoldbiller med brunrødt midtparti. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval, bredest noe bak dekkvingenes rot. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en kontinuerlig kurve.  Oversiden er fint punktert, med regelemessige punktrader på dekkvingene midtre del.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er utbredt fra Mexico i nord til Ecuador i sør og Fransk Guyana i øst.
Gul rocotopepper

Ikke pepper

Den sterke smaken får ta ansvaret for at krydderet omtales som om det var en peppervariant. I virkeligheten hører den botanisk til en helt annen artsfamilie.